Diari Oficial de la Generalitat Valenciana


Sumari del DOGV 4595, del 25-09-2003 (2003/10504)

RESOLUCIÓ de 15 de setembre de 2003, per la qual es determina la composició de la mesa de contractació del SERVEF.
------------------------------------------------------------------------------------------------------------------

### Dades del document

Número de DOGV
:   4595

Data del DOGV
:   25-09-2003

Secció del DOGV
:   V. ALTRES ANUNCIS - D) ALTRES QÜESTIONS I INCIDÈNCIES DE LA CONTRACTACIÓ ADMINISTRATIVA

Número del document
:   2003/10051


Organisme emissor
:   Conselleria d'Economia, Hisenda i Ocupació

Tipus de document
:   Resolució

RESOLUCIÓ de 15 de setembre de 2003, per la qual es determina la composició de la mesa de contractació del SERVEF. [2003/X10287]
  
Atesa la necessitat de determinar la composició de les meses de contractació que assistiran a l'adjudicació dels contractes del SERVEF.
  
Vist l'article 81 del Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques, segons el qual l'òrgan de contractació per a l'adjudicació dels contractes, per procediment obert o restringit, estarà assistit per una mesa constituïda per un president, els vocals que es determinen reglamentàriament, i un secretari, designats per l'òrgan de contractació, l'últim entre personal funcionari de l'òrgan de contractació mateix o, si no n'hi ha, entre personal al seu servici.
  
Vist que l'article 79 del Reial Decret 1.098/2001, de 12 d'octubre, pel qual s'aprova el Reglament General de la Llei de Contractes de les Administracions Públiques, disposa que la mesa de contractació estarà constituïda per un president, un mínim de quatre vocals i un secretari, designats per l'òrgan de contractació, l'últim entre personal funcionari d'aquest, o si no n'hi ha, entre el personal al seu servici. Entre els vocals haurà d'haver-hi necessàriament un funcionari seleccionat entre els qui tinguen atribuït legalment o reglamentàriament l'assessorament jurídic de l'òrgan de contractació, i un interventor.
  
Vista la Llei 3/2000, de 17 d'abril, (DOGV núm. 3.737, de 26 d'abril de 2000), per la qual es crea el Servici Valencià d'Ocupació i Formació, i en ús de les competències assenyalades en el Decret 41/2001, de 27 de febrer, pel qual s'aprova el Reglament d'Organització i del Règim Jurídic del SERVEF, modificat pel Decret 173/2002, de 15 d'octubre de 2002; el Decret 13/2003, de 18 de febrer, i el Decret 141/2003, d'1 d'agost, resolc:
  
Primer
  
La mesa de contractació quedarà constituïda de la següent forma:
  
President: el cap d'Àrea de Recursos Humans i Econòmics.
  
Suplent:el Cap d'Àrea d'Organització i Sistemes d'Informació.
  
Secretari: el cap del Servici de Contractació i Gestió Patrimonial.
  
Suplent: un representant del Servici de Contractació i Gestió Patrimonial.
  
Vocals: un representant de l'Àrea Jurídica.
  
Un representant de la Intervenció Delegada.
  
Un representant del Servici de Contractació i Gestió Patrimonial.
  
Un representant de la direcció general, àrea o servici que propose la contractació.
  
Un representant del Servici de Programació i Gestió Pressupostària.
  
A la Mesa s'hi podran incorporar els tècnics i els assessors que la Presidència d'aquesta considere convenient.
  
Segon
  
La designació de la Mesa es fa amb caràcter general per a l'adjudicació dels contractes els plecs de clàusules administratives particulars dels quals no en concreten la composició.
  
Tercer
  
Autoritzar la publicació en el DOGV.